CELEX: 32014R0089
Language: bg
Date: 2014-01-31 00:00:00
Title: Регламент за изпълнение (ЕС) № 89/2014 на Комисията от 31 януари 2014 година за одобряване на веществото бис(N-циклохексил-диазен-диокси)-мед (Cu-HDO) като съществуващо активно вещество за използване в биоциди за продуктов тип 8  текст от значение за ЕИП

1.2.2014   
            
            
               BG
            
            
               Официален вестник на Европейския съюз
            
            
               L 32/6
            
         
      РЕГЛАМЕНТ ЗА ИЗПЪЛНЕНИЕ (ЕС) № 89/2014 НА КОМИСИЯТА
   
   от 31 януари 2014 година
   за одобряване на веществото бис(N-циклохексил-диазен-диокси)-мед (Cu-HDO) като съществуващо активно вещество за използване в биоциди за продуктов тип 8
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
   като има предвид, че:
   
               (1)
            
            
               С Регламент (ЕО) № 1451/2007 на Комисията (2) е определен списък на активните вещества, които трябва да бъдат оценени с оглед на евентуалното им включване в приложение I, IА или IБ към Директива 98/8/ЕО на Европейския парламент и на Съвета (3). Този списък включва веществото бис(N-циклохексил-диазен-диокси)-мед (Cu-HDO).
            
         
               (2)
            
            
               На веществото Cu-HDO е направена оценка съгласно член 11, параграф 2 от Директива 98/8/ЕО за използване в продуктов тип 8 — консерванти за дърво, дефиниран в приложение V към същата директива, който съответства на продуктов тип 8, както е дефиниран в приложение V към Регламент (ЕС) № 528/2012.
            
         
               (3)
            
            
               За докладваща държава членка бе определена Австрия и на 25 февруари 2008 г. тя представи на Комисията доклад на компетентния орган, придружен от препоръка, в съответствие с член 14, параграфи 4 и 6 от Регламент (ЕО) № 1451/2007.
            
         
               (4)
            
            
               Докладът на компетентния орган бе разгледан от държавите членки и Комисията. В съответствие с член 15, параграф 4 от Регламент (ЕО) № 1451/2007 на 13 декември 2013 г. Постоянният комитет по биоцидите включи констатациите от прегледа в доклад за оценка.
            
         
               (5)
            
            
               От доклада става ясно, че може да се очаква, че биоцидите, използвани за продуктов тип 8 и съдържащи Cu-HDO, отговарят на изискванията, формулирани в член 5 от Директива 98/8/ЕО.
            
         
               (6)
            
            
               Поради това е целесъобразно веществото Cu-HDO да бъде одобрено за използване в биоциди за продуктов тип 8.
            
         
               (7)
            
            
               Тъй като в обхвата на оценката не са включени наноматериали, одобрението не следва да обхваща такива материали в съответствие с посоченото в член 4, параграф 4 от Регламент (ЕС) № 528/2012.
            
         
               (8)
            
            
               Следва да се осигури разумно продължителен срок преди одобряването на дадено активно вещество, за да се даде възможност на държавите членки, заинтересованите страни и Комисията, когато е необходимо, да се подготвят за спазването на произтичащите от това нови изисквания.
            
         
               (9)
            
            
               Мерките, предвидени в настоящия регламент, са в съответствие със становището на Постоянния комитет по биоцидите,
            
         ПРИЕ НАСТОЯЩИЯ РЕГЛАМЕНТ:
   Член 1
   Веществото бис(N-циклохексил-диазен-диокси)-мед (Cu-HDO) се одобрява като активно вещество за използване в биоциди за продуктов тип 8 при спазване на спецификациите и условията, определени в приложението.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 31 януари 2014 година.
      
         
            За Комисията
         
         
            Председател
         
         José Manuel BARROSO
         
      
   
   
      (1)  ОВ L 167, 27.6.2012 г., стр. 1.
   
      (2)  Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (ОВ L 325, 11.12.2007 г., стр. 3).
   
      (3)  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).
   
      ПРИЛОЖЕНИЕ
      
                  Общо-прието наиме-нование
               
               
                  Наименование по IUPAC Идентификационни номера
               
               
                  Минимална степен на чистота на активното вещество (1)
                  
               
               
                  Дата на одобрението
               
               
                  Срок на изтичане на одобрението
               
               
                  Продук-тов тип
               
               
                  Специални условия (2)
                  
               
            
                  Cu-HDO
               
               
                  Наименование по IUPAC:
                  бис(N-циклохексил-диазен-диокси)-мед
                  ЕО №: Не е приложим
                  CAS №: 312600-89-8
               
               
                  981 g/kg
               
               
                  1 септември 2015 г.
               
               
                  31 август 2025 г.
               
               
                  8
               
               
                  При оценката на продукта трябва да се обръща особено внимание на експозициите, рисковете и ефикасността, свързани с всякакви видове употреба, обхванати от заявление за издаване на разрешение, но неразгледани в оценката на риска на активното вещество на равнището на ЕС.
                  Разрешенията зависят от изпълнението на следните условия:
                  
                              1.
                           
                           
                              За промишлени потребители се определят процедури за безопасна работа и подходящи организационни мерки. В случаите, при които експозицията не може да бъде намалена до приемливо равнище с други средства, продуктите се използват с подходящи лични предпазни средства.
                           
                        
                              2.
                           
                           
                              Необходимо е да се вземат подходящи мерки за намаляване на риска с цел защита на земната част на околната среда. По-специално, необходимо е да бъде посочено върху етикети и, когато има такива, в информационните листове за безопасност на разрешените продукти, че промишлената употреба трябва да се извършва в затворено помещение или върху непропусклива твърда основа със защитен насип, както и че прясно обработеният дървен материал трябва да се съхранява след обработката му на закрито или върху непропусклива твърда повърхност, или едновременно при спазване и на двете изисквания, за да се предотвратят преки изпускания в почвата или във водите, а също и че всички изпуснати количества при прилагането на продукта трябва да се събират за повторна употреба или обезвреждане.
                           
                        
            
         (1)  Посочената в тази колона чистота е минималната степен на чистота на активното вещество, използвано за оценката, извършена в съответствие с член 8 от Регламент (ЕС) № 528/2012. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.
      
         (2)  Във връзка с прилагането на общите принципи от приложение VI към Регламент (ЕС) № 528/2012, съдържанието и заключенията на докладите за оценка са на разположение на уебсайта на Комисията: http://ec.europa.eu/comm/environment/biocides/index.htm